L 209/56
EL
Επίσημη Εφημερίδα της Ευρωπαϊκής Ένωσης
10.8.2022
— το σημείο **** AD 2.19 αντικαθίσταται από το ακόλουθο κείμενο: «**** AD 2.19 Ραδιοπλοήγηση και βοηθήματα προσγείωσης Λεπτομερής περιγραφή της ραδιοπλοήγησης και των βοηθημάτων προσγείωσης που συνδέονται με τις διαδικασίες ενόργανης προσέγγισης και τερματικής περιοχής του αεροδρομίου, συμπεριλαμβανομένων των κατωτέρω: 1. α) τύπος βοηθημάτων· β) μαγνητική απόκλιση προς την πλησιέστερη μοίρα, κατά περίπτωση· γ) τύπος υποστηριζόμενης λειτουργίας για ILS/MLS/GLS, βασικό GNSS και SBAS· δ) κατάταξη για ILS· ε) κατηγοριοποίηση της εγκατάστασης και προσδιορισμός/-οί της εγκατάστασης προσέγγισης για GBAS· στ) για τα VOR/ILS/MLS, επίσης, απόκλιση σταθμού προς την πλησιέστερη μοίρα, η οποία χρησιμοποιείται για την τεχνική ευθυγράμμιση του βοηθήματος· 2. αναγνώριση, εφόσον απαιτείται· 3. συχνότητα/-ες, αριθμός/-οί διαύλου/-ων, πάροχος υπηρεσιών και αναγνωριστικό/-ά διαδρομής αναφοράς (RPI), κατά περίπτωση· 4.
ώρες λειτουργίας, κατά περίπτωση· 5. γεωγραφικές συντεταγμένες σε μοίρες, λεπτά, δευτερόλεπτα και δέκατα του δευτερολέπτου της θέσης της κεραίας εκπομπής, κατά περίπτωση· 6.
υψόμετρο της κεραίας εκπομπής του εξοπλισμού μέτρησης αποστάσεων (DME) προς τα πλησιέστερα 30 m (100 ft) και του εξοπλισμού μέτρησης αποστάσεων ακριβείας (DME/P) προς τα πλησιέστερα 3 m (10 ft), υψόμετρο του σημείου αναφοράς GBAS προς το πλησιέστερο μέτρο ή πόδι, και το ελλειψοειδές σχετικό ύψος του σημείου προς το πλησιέστερο μέτρο ή πόδι· για το SBAS, το ελλειψοειδές σχετικό ύψος του σημείου κατωφλίου προσγείωσης (LTP) ή το πλασματικό σημείο κατωφλίου (FTP) προς το πλησιέστερο μέτρο ή πόδι· 7. ακτίνα του όγκου υπηρεσίας από το σημείο αναφοράς GBAS προς το πλησιέστερο χιλιόμετρο ή ναυτικό μίλι· 8. παρατηρήσεις.
Όταν το ίδιο βοήθημα χρησιμοποιείται τόσο κατά τη διαδρομή όσο και στο αεροδρόμιο, παρέχεται επίσης περιγραφή στην ενότητα ENR 4.
Εάν το εδαφικό σύστημα φασματικής επαύξησης (GBAS) εξυπηρετεί περισ­ σότερα του ενός αεροδρόμια, παρέχεται περιγραφή του βοηθήματος σε κάθε αεροδρόμιο.
Εάν η αρχή εκμετάλλευσης της εγκατάστασης είναι διαφορετική από την εντεταλμένη αρχή, το όνομα της αρχής εκμε­ τάλλευσης επισημαίνεται στη στήλη των παρατηρήσεων.
Η κάλυψη των εγκαταστάσεων επισημαίνεται στη στήλη των παρατηρήσεων.»· — το σημείο **** AD 2.22 αντικαθίσταται από το ακόλουθο κείμενο: «**** AD 2.22 Διαδικασίες πτήσης Λεπτομερής περιγραφή των συνθηκών και των διαδικασιών πτήσης, συμπεριλαμβανομένων των ραντάρ και/ή των διαδικασιών ADS-B, οι οποίες έχουν καθορισθεί με βάση την οργάνωση του εναέριου χώρου στο αεροδρόμιο.
Όπου έχουν καθοριστεί, λεπτομερής περιγραφή των διαδικασιών χαμηλής ορατότητας στο αεροδρόμιο, συμπε­ ριλαμβανομένων των κατωτέρω: 1.
ο διάδρομος ή οι διάδρομοι και ο συναφής εξοπλισμός που διαθέτουν έγκριση προς χρήση σε διαδικασίες χαμηλής ορατότητας, μεταξύ άλλων για πτητικές λειτουργίες με επιχειρησιακές αναγνωρίσεις με ορατή εμβέλεια διαδρόμου (RVR) κάτω των 550 m, κατά περίπτωση· 2. καθορισμένες μετεωρολογικές συνθήκες στις οποίες θα πραγματοποιείται η έναρξη, η χρήση και ο τερματισμός των διαδικασιών χαμηλής ορατότητας· 3. περιγραφή της σήμανσης/του φωτισμού εδάφους για χρήση σε διαδικασίες χαμηλής ορατότητας· 4. παρατηρήσεις.»·